- Եթե ցանկացած պաշտոնյա հրապարակային ընդունի, որ սխալվել է, դրանից հետո պատասխանատվության հարց կառաջանա: Դա հասկանալի է, բայց ճիշտը ընդունելն է: Կարծում եմ, որ այս փոփոխությունների հիմնական իմաստը պետական բյուջեն լցնելն է: Հարկային բեռը ռեալ ավելանալու է: Այնինչ, բյուջեն լցնելը չպետք է լինի սոցիալական բեռի հաշվին՝ հատկապես, երբ թոշակը, աշխատավարձը չի բարձրանում: Եթե հարկային քաղաքականության մեջ սոցիալական բեռի աճ կա, ուրեմն պետք է գնաճը զսպել, զսպել առաջին անհրաժեշտության ապրանքների թանկացումը, ինչպես հացը, կարագը, կաթնամթերքը, որոնք վերջին շրջանում գիտեք, թե ինչքան են թանկացել: Խոշոր արտադրողը այս ամենին դիմանալու ռեսուրս ունի: Իսկ փոքրի համար շատ բարդ է լինելու: Այս ամենը հարվածում է՝ սպառողական զամբյուղի քաղաքացիներին, փոքր ու միջին ընկերություններին: